# name
Els ratolins ajuden els seus col·legues quan tenen dificultats

# metadata.dc.description.abstract[].value
Una de les característiques possiblement més emocionants dels humans és la voluntat que mostrem d’ajudar quan algú té una dificultat, especialment, però no únicament, si són amics o si ja ens coneixíem anteriorment. És una capacitat prosocial relacionada amb l’empatia que afavoreix la supervivència de l’espècie i que s’ha vist que també beneficia a qui ajuda, atès que rep l’aprovació de l’entorn, afavoreix les relacions socials recíproques i millora el seu estatus dins la comunitat. Tanmateix, se sap que no som l'única espècie que mostra aquest comportament. Per demostrar fins on pot arribar aquesta ajuda en altres espècies, tres grups de recerca han publicat sengles treballs a les revistes Science i Science Advances en què han analitzat el comportament dels ratolins domèstics (Mus musculus) per ajudar als seus companys i companyes quan estan inconscients perquè es recuperin. Aquests tres estudis, encapçalats pels neuròlegs i neurobiòlegs Pen Cao, Wenjian Sun i Fangmiao Sun i els seus equips de recerca, han demostrat que aquests animals no tan sols reconeixen quan un company està immòbil, sinó que intenten reanimar-lo activament. Aquesta troballa obre noves perspectives sobre el comportament social en els mamífers i podria tenir implicacions importants en la comprensió de l’empatia i l’ajuda altruista.

# metadata.dc.rights[].value
(c) Edició de Premsa Periòdica Ara, 2025

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Els ratolins ajuden els seus col·legues quan tenen dificultats